Diskussion:Salling (landsdel)

message: I 1970-2006 ligger kommunerne Sallingsund, Sundsøre og Spøttrup, der tilsammen udgør Salling Provsti i Salling.
Jeg har to problemer med ovenstående formulering (udover at den første del virker lidt kluntet formuleret).
For det første virker det som en ikke helt korrekt sammenblanding af kommungrænser og provstigrænser. Ud fra formuleringen her kunne man tro, at Salling Provsti består af en række kommuner, men det er næppe tilfældet. Provstiet må formodes at være sammensat af en række sogne, der så mere eller mindre tilfældigt også udgør en gruppe kommuner.
For det andet studser jeg lidt over formuleringen i Salling. Sædvanligvis bruger man på, når der er tale om øer eller halvøer (fx på Djursland, på Fyn). Jeg har kapituleret over for, at man siger i Nordsjælland (mens man i øvrigt plejer at sige på Sjælland), men det virker usædvanligt her. Er det normal sprogbrug at sige i Salling? Hvis nogle skulle finde på at lave en google-test på det, må jeg hellere med det samme lige minde om, at det fx vil være helt normalt at tale om at gå i Salling i Århus, hvor det er navnet på en butik (hvilket forøvrigt vel gør en flertydig artikel relevant her?)--Heelgrasper 25. nov 2005 kl. 03:13 (CET)
replies: text: Jeg mener at huske , fra da jeg færdedes deroppe for en del år tilbage, at man brugte begge dele i flæng; Jeg erindrer ikke nogen argumentation for at det ene skulle være mere korrekt end det andet. Til gengæld er der sikkert mange i Århus, der kender stormagasinet Salling,uden at forbinde ordet med en landsdel. -- Nico 25. nov 2005 kl. 04:00 (CET)
 
Vi indfødte sallingboere siger næsten altid "i Salling". Folk, der ikke kender de lokale forhold, siger somme tider "på Salling". Salling opfattes ikke som en halvø af os lokale, men derimod som en egn (eller landsdel) på linie med andre egne ved Limfjorden. Det hedder også "i Thy", "i Vendsyssel" og "i Himmerland" selv om disse områder er markeret som halvøer på landkortet. 
 
Det er rigtigt, at et provsti består af sogne, men de kirkelige myndigheder følger i videst muligt omfang kommunegrænserne, så flere små kommuner tilsammen udgør et provsti. De store kommuner (fx Københavns) er delt i flere provstier. En mellemstor kommune udgør sit eget prosti. Det er enkelte undtagelser fra ovenstående. 
Kirkeminister Bertel Haarder har bebudet, at prostierne skal tilpasses de nye kommuner efter 1. januar 2007. 
Grunden til sammenfaldet mellem provsti- og kommunegrænserne er, at Folkekirkens medlemmer i kommununen betaler den samme procent i kirkeskat. Da det er provstiudvalget, der fastsøtter kirkeskatten, er det mest praktisk, at prostier og kommuner falder sammen i videst muligt omfang. 
     
Sammenfaldet er altså IKKE tilfældigt. Sallingboen 29. nov 2005 kl. 17:30 (CET)
Jeg skrev også, at det var mere eller mindre tilfældigt, at grænserne falder sammen. Det er imidlertid ikke det samme som, at provstiet er defineret ved at bestå af en række kommuner. Artiklen her er stadig det eneste sted, jeg har set provstier beskrevet som bestående af kommuner. Fx bruges der en anden formulering i artiklen Salling Provsti her. Og som du selv nævner, så er der ikke altid sammenfald mellem kommunegrænser og provstigrænser, mens provstiet altid består af en gruppe sogne. Der findes faktisk nogle få sogne, der ligger i to kommuner. Provstier er en administrativ opdeling inden for folkekirken, kommuner er en administrativ opdeling af den danske stat.--Heelgrasper 29. nov 2005 kl. 19:30 (CET)

message: I min iver efter at lave en flertydig-side for Salling er jeg vist kommet til at lave noget rod. Jeg reddede den oprindelige Salling (landsdel)s indhold, da jeg opdagede, at jer åbenbart så helt smed denne artikel ud. Som det kan ses, røg den gamle diskussion ind her. Større 'hajer' ved formodentlig, hvordan man bør gøre her, for resten af denne diskussion hører naturligvis til den oprindelige artikel. Arne 8. maj 2006 kl. 12:55 (CEST)
replies: text: Hvad skal Salling (landskab) indeholde? Noget andet end Salling (landsdel)? Den er ikke nævnt på flertydig-siden for Salling, så jeg forstår ikke helt målet for flytningerne. Kan du lige kort skitsere hvilke artikler du forestiller dig under hvilke navne og med hvilket indhold? :) --Morten Barklund  [ disk / bidrag ] 8. maj 2006 kl. 13:02 (CEST)
Hvis ikke Salling er en halvø, ved jeg ikke, hvad en halvø er.
Og Salling er i hvert fald ikke en holm, som enten er en meget lille ø eller et højereliggende område i et lavtliggende landskab, f.eks. i et engdrag.
--kemp 8. maj 2006 kl. 13:11 (CEST)
thread_title:  Rod ved flytninger 

message: I forbindelse med indsætning af koordinater på danske halvøer er jeg stødt ind i denne "dobbeltside", og jeg synes også det er noget "rod" med både "Salling (landskab)" og "Salling (landsdel)", der har samme tekst og hvoraf kun den sidste optræder på Salling flertydig.
Logisk set synes jeg, at vi skal beholde Salling (landsdel), fordi Salling ikke er en entydig landskabstype. --Bernhard 27. feb 2008, 11:35 (CET)
replies: text: Det lyder fornuftigt. --  Anders Wegge Jakobsen (diskussion) 27. feb 2008, 11:36 (CET)
replies: text: : jeg har kopieret diskussionen fra denne side over til Salling (landsdel), så Salling (landskab)er nu klar til sletning. Er det noget du kan/vil gøre Wegge? --Bernhard 28. feb 2008, 10:21 (CET)
thread_title: Rod med dobbeltside